पाएं अपने शहर की ताज़ा ख़बरें और फ्री ई-पेपरडाउनलोड करें
मुंबई-आगरा राष्ट्रीय राजमार्ग तीन पर गांव के बायपास पर हाईमास्ट नहीं होने से रात के समय आए दिन हादसे हो रहे हैं। पिछले तीन माह में 15 हादसा में 20 लोग घायल हो चुके हैं। ग्रामीणों की मांग के बाद भी टोल प्लाजा कंपनी व एनएचआई के जिम्मेदार समस्या पर ध्यान नहीं दे रहे हैं। सोमवार रात को भी एक बाइक चालक अंधेरे के कारण डिवाइडर की रैलिंग से टकराकर घायल हो गया।
हाईवे पर लगातार हो रहे हादसों के बाद भी जिम्मेदार ध्यान नहीं दे रहे हैं। हाईवे बनने के बाद सभी स्थानों पर लोगों की सुविधा के लिए हाईमास्ट लगाए गए हैं लेकिन बरूफाटक बायपास पर जिम्मेदारों ने हाईमास्ट नहीं लगवाया। रात के समय हादसे होने के बाद गांव के लोगों ने कई बार टोल कंपनी के अधिकारियों सहित प्रशासनिक अधिकारियों से इसकी शिकायत कर चुके है।
लेकिन समस्या का निराकरण नहीं किया जा रहा है। सोमवार रात को एक बाइक सवार अंधेरे के कारण डिवाइडर की रैलिंग से टकराकर घायल हो गया। उसे हाईवे एम्बुलेंस से ठीकरी अस्पताल पहुंचाया गया। प्राप्त जानकारी के अनुसार बाइक चालक कमलेश पिता रोहित नायक (18) निवासी बगवा से निमरानी अपने घर जा रहा था।
रास्ता भूलने व बाइक की लाइट्स बंद होने से वह बरूफाटक पहुंचा था। गांव से निकलने के दाैरान बायपास पर अंधेरा होने से वह डिवाइडर की रैलिंग से टकराकर घायल हो गया था। इसी तरह आए दिन यहां हादसे होते रहते हैं। गांव के लोगों ने जिम्मेदारों से बायपास पर हाईमास्ट लगाकर प्रकाश व्यवस्था करने की मांग की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn